section_heading: Mladost
paragraph_text: God. 488. pr. Kr., s ciljem daljnje demokratizacije državnog uređenja, na prijedlog Temistokla promijenjen je način imenovanja arhonta koji se od tada vršio ždrijebom. Time je položaj arhonta izgubio na značaju, a vodeća uloga prešla u ruke desetorice stratega, biranih po filama hirotonijom (dizanjem ruku), što je oslabilo oligarhiju areopaga, u koji su ulazili bivši arhonti.